Rikunarita-ORG/Wikinium huggingface dataset:
# யேசண்

**ஜேசண்** என்பது தரவுகளை பரிமாறுவதற்குரிய ஒரு குறியீட்டு முறை ஆகும். ஆங்கிலத்தில் இதை JSON என்று, அதாவது Javascript Object Notation (யாவாசிகிரிப்டு பொருள் குறியீடு) என்பர். இது எஜக்சு வலை செயலிகள் வடிவமைப்பில், தரவுகளை எளிய முறையில் பரிமாற பயன்படுகிறது. குறியாக்கத்தை, குறிவிலக்களை நேரடியாக நிரல் மூலமாகவோ, நிரலகங்களைப் பயன்படுத்தியோ செய்யலாம்.

## குறியீட்டு முறை

### எ.கா 1

{ "தரவு 1 பெயர்": "தரவு 1 பெறுமானம்", "தரவு 2 பெயர்": "தரவு 2 பெறுமானம் }

### எ.கா 2

```
{
 "firstName": "John",
 "lastName": "Smith",
 "address": {
 "streetAddress": "21 2nd Street",
 "city": "New York",
 "state": "NY",
 "postalCode": 10021
 },
 "phoneNumbers": [
 "212 555-1234",
 "646 555-4567"
 ]
 }

```

## இவற்றையும் பார்க்க

* எக்சு.எம்.எல்
# சிலாவிய மொழிகள்

| சிலாவிய மொழிகள்  |
| --- |
| புவியியல் பரம்பல்: | கிழக்கு ஐரோப்பா, வட ஆசியா |
| வகைப்பாடு: | இந்திய-ஐரோப்பிய மொழிகள்  பால்த்திய-சிலாவிய   **சிலாவிய மொழிகள்** |
| துணைப்பிரிவுகள்: |
கிழக்கு சிலாவிய
தெற்கு சிலாவிய
மேற்கு சிலாவிய

 |
| ISO 639-2: | sla |

  மேற்கு சிலாவிய மொழிகள் பேசும் நாடுகள்
  கிழக்கு சிலாவிய மொழிகள் பேசும் நாடுகள்
  தெற்கு சிலாவிய மொழிகள் பேசும் நாடுகள்
தொகுப்பு சிலாவிய மொழிகள்
**சிலாவிய மொழிகள்** இந்தோ-ஐரோப்பிய மொழிக் குடும்பத்தை சார்ந்த ஒரு துணை மொழிக் குடும்பமாகும். கிழக்கு ஐரோப்பாவில் இம்மொழிகளை மக்கள் பேசுகின்றனர். இக்குடும்பத்தில் மூன்று கிளைகள் உள்ளன. கிழக்கு சிலாவிய மொழிகளில் ரஷ்ய மொழி, உக்ரைன் மொழி, மற்றும் பல்வேறு உள்ளன. போலிய மொழி, செக் மொழி மற்றும் வேறு சில மொழிகள் மேற்கு சிலாவிய மொழிகளில் உள்ளன. தெற்கு சிலாவிய மொழிகள் தென்கிழக்கு ஐரோப்பாவில் குரோவாசியா, செர்பியா, பல்கேரியா, மற்றும் வேறு சில நாடுகளின் மக்கள் பேசுகின்றனர்.

## வெளி இணைப்புகள்

* சிலாவிய மொழிக் குடும்பம்
# யூனிக்சு-லைக்

1969 முதல் யூனிக்சு, யூனிக்சு-லைக் இயக்குதளங்களின் பரிணாமம்.
**யூனிக்சு-லைக்** (Unix-like / UN\*X / \*nix) என்பது இயக்குதள வகைகளைக் குறிக்கும், திறமூல மென்பொருளியப் பதமாகும். இது யூனிக்சின் சீர்தரங்களின் கீழ் முற்றிலும் வருவதில்லை. ஆனால், ஏறத்தாழ யூனிக்சை ஒத்த இயல்புகளையும், சிறப்புகளையும் பெற்றிருக்கின்றன. மேலும், யூனிக்சு என்பது முழுமையானக் கட்டளை வழி செயற்பாடுகளை உடையதாக இருக்கும். ஆனால், யூனிக்சு-லைக் என்பது குறைவான கட்டளை வழி செயற்பாடுகளைக் கொண்டு, ஒரு பயனர் பயன் அடைகிறார். தீர்மானமாக வரையறுக்கப்பட்ட விதிகள், இவ்வகை இயக்குதளங்களுக்கு இல்லையென்றாலும்,

பெல் ஆய்வுக்கூடங்களின் யூனிக்சை அடிப்படையக் கொண்டு, அதைப் போன்ற உரிமங்களோடு, வியாபார அடிப்படைகளையும் கொண்ட மென்பொருட்களின் தொகுப்பு இவையெனலாம். 2007 ஆம் ஆண்டு, வைனே ஆர். கிரே(Wayne R. Gray) யூனிக்சு உரிமைக்காக (UNIX as a trademark) வழக்கிட்டார், அதன் தீர்ப்பிலும், மேல்முறையீட்டிலும் தோல்வியடைந்தார்.

## மேற்கோள்கள்
# இடாய்ச்சு மொழியொலி

இக்கட்டுரை இடாய்ச்சு மொழியின் ஒலியியல் அல்லது மொலியொலியியலைப் பற்றியது.

## உயிரொலி

|  |  |  |  |
| --- | --- | --- | --- |
|   | முன் உயிரொலி | இடை உயிரொலி | பின் உயிரொலி |
| வட்டமாக்கப்பட்ட உயிரொலி | வட்டமாக்கப்படாத உயிரொலி |
| குறில் | நெடில் | குறில் | நெடில் | குறில் | நெடில் | குறில் | நெடில் |
| மூடிய உயிரொலி | i | iː | y | yː |   | u | uː |
| ஏறக்குறைய-மூடிய உயிரொலி | ɪ |   | ʏ |   |   | ʊ |   |
| மூடிய-இடையான உயிரொலி | e | eː | ø | øː |   | o | oː |
| இடையான உயிரொலி |   | ə |   |   |
| திறந்த-இடையான உயிரொலி | ɛ | ɛː | œ |   |   | ɔ |   |
| ஏறக்குறைய-திறந்த உயிரொலி |   | ɐ |   |   |
| திறந்த உயிரொலி |   | a | aː |   |

## மெய்யொலி

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|   | ஈரிதழொலி (Bilabial) | இதழ்-பல்லொலி (Labiodental) | எதிர் ஒலி (Alveolar) | பின் எதிர் ஒலி (Postalveolar) | நக்கொலி (Palatal) | பின் நாக்கொலி (Velar) | சிறு நாக்கொலி (Uvular) | கழுத்தொலி (Glottal) |
| நிருத்தலொலி (Plosive) | p  b |   | t  d |   |   | k  ɡ |   | ʔ |
| எதிர்-உரசலொலி (Affricate) |   | p͡f | t͡s | t͡ʃ  d͡ʒ |   |   |   |   |
| உரசலொலி (Fricative) |   | f  v | s  z | ʃ  ʒ | ç | x | ʁ | h |
| மூக்கொலி (Nasal) | m |   | n |   |   | ŋ |   |   |
| இடையொலி (Approximant) |   |   | l |   | j |   |   |   |
# கேண்டெலா

| கேண்டெலா Candela |
| --- |
| பகல்நேர (கருப்பு), இருட்டு (பச்சை) ஒளிர்வு சார்புகள். |
| பொது தகவல் |
| அலகு முறைமை | SI அடிப்படை அலகு |
| அலகு பயன்படும் இடம் | ஒளிச்செறிவு |
| குறியீடு | cd |

**கேண்டெலா** (*candela*, /kænˈdɛlə/ அல்லது /kænˈdiːlə/; குறியீடு: **cd**, **கேண்டே**) என்பது ஒளியின் அடர்த்தியை அளப்பதற்கான அனைத்துலக அலகு ஆகும். இது ஒருக் குறிப்பிட்ட திசையில் வெளிவிடப்படும் ஒளியின் ஆற்றலைக் குறிக்கும் அளவாகும்.

*candela* என்பது இலத்தீன் மொழியில் *மெழுகுவர்த்தி* எனப் பொருள். ஒரு கேண்டெலா என்பது ஏறக்குறைய மெழுகுதிரி எரியும்போது வெளிப்படும் ஒளியின் அளவுக்குச் சமமாகும்..

## வரையறை

எல்லா அனைத்துலக முறை அலகுகள் முறை அலகுகளைப் போல் இதற்கும் செயல்முறை வரையறை உள்ளது. 1979-ம் ஆண்டு நடைபெற்ற எடை மற்றும் அளவகளுக்கான பொது மாநாட்டைத் தொடர்ந்து ஒரு கேண்டெலாவிம் அளவு கீழ்க்காணுமாறு வரையறுக்கப்படுகிறது:

ஒரு கேண்டெலா என்னும் ஒளியடர்த்தியானது, 540×1012 எர்ட்சு அதிர்வெண் கொண்ட ஒற்றை நிற ஒளி, ஒரு குறிப்பிட்டத் திசையில் 1/683 வாட்/இசுட்டெரேடியன் வீசும் கதிர்வீச்சு அடர்த்தி ஆகும். (இசுட்டெரேடியன் என்பது திண்மக் கோண ஆரையம்/ரேடியன் ஆகும்)
ஒரு கேண்டெ ஒளியை வெளிப்படுத்தும் கதிர்விளக்கை உருவாக்கும் முறையை இந்த வரையறை விளக்குகிறது. அந்தக் கதிர்விளக்கை மற்ற ஒளியளக்கும் கருவிகளை அளவுத்திருத்தப் பயனபடுத்தலாம்.

## அனைத்துலக முறை அலகுகள் ஒளி அலகுகள்

| அளவை | ச.அ அலகு | குறி | குறிப்புகள் |
| --- | --- | --- | --- |
| ஒளி ஆற்றல் | லூமென் நொடி | லூம்-நொ (lm⋅s) | talbots என்றும் அழைக்கப்படுகிறது |
| ஒளிச்சக்தி | லூமென் | லூ (lm) |  |
| ஒளியடர்த்தி | கேண்டெலா | கேண்டெ (cd) | ச.அ அடிப்படை அலகு |
| ஒளிப்பரப்படர்த்தி | கேண்டெலா/சதுர மீட்டர் | கேண்டெ/மீ2 (cdm−2) | nits என்றும் அழைக்கப்படுகிறது |
| ஒளியாற்றல் அடர்த்தி | லூமென்/சதுர மீட்டர் | லூ/மீ2 (cdm−2) | பரப்பில் விழும் ஒளிக்குப் பயன்படுத்தப்படுவது |
| ஒளியாற்றல் வீச்சடர்த்தி | லூமென்/சதுர மீட்டர் | லூ/மீ2 (cdm−2) | கதிர்விளக்கு வெளிப்படுத்தும் ஒளிக்குப் பயன்படுத்தப்படுவது |
| ஒளி வீச்சாற்றல் | லூமென்/வாட் | லூ/வாட் (lmV−1) | ஒளி வீச்சடர்திக்கும் வீசு ஒளியாற்றல் திறனுக்குமான விகிதம் |

## மேற்கோள்கள்
# சீன நகர்

சீன மக்கள் உலமெங்கும் பல நாடுகளில் சிறுபான்மையினராக வாழ்கிறார்கள். அங்கே பல பெரும் நகரங்களின் பகுதிகளில் சீனர்களும் அவர்களின் வணிக பண்பாட்டு நிறுவனங்களும் செறிந்து காணப்படும். இத்தகைய நகரப் பகுதிகள் **சீன நகர்** எனப்படும். இவை குட்டி யாழ்ப்பாணம், குட்டி இந்தியா, குட்டி இத்தாலி போன்ற பிற இன செறிவு நகரப் பகுதிகளுடன் ஒப்பிடத் தக்கவை.

## சீன நகரில் பொதுவாக இருக்கும் சிறு வணிகங்கள்

* பலசரக்குக் கடை
* மூலிகை/சீன மருத்துவக் கடை
* இறைச்சிக் கடை
* வெதுப்பகம்
* உணவகம்
* முடிதிருத்தும் நிலையம்
* புத்தகக் கடை

மேற் குறிப்பிட்டவை உட்பட பல தரப்பட்ட வணிக தாபனங்கள் சீன நகர்களில் காணப்படும். இந்தக் கடைகளுக்கு சீன மக்கள் மட்டுமல்லாமல் பல்லின மக்களும் வாடிக்கையாளராக உள்ளனர். இந்தக் கடைகளில் பல பொருட்களையும் சேவைகளையும் மற்ற வணிக தாபனங்களிலும் பார்க்க குறைந்த விலைக்குப் பெற முடியும்.

## படங்கள்

|  |
| --- |
|  |
# மங்கோர் மக்கள்

**மங்கோர்/து/மங்குல்**| ஒரு மங்கோர் பெண். ஹுசு மாவட்டம், சினிங், சிங்கை மாகாணம் |
| மொத்த மக்கள்தொகை |
| 2,89,565 (2010 மக்கட்தொகைக் கணக்கெடுப்பு) |
| குறிப்பிடத்தக்க மக்கள்தொகை கொண்ட பகுதிகள் |
| சீனா: கிங்ஹாய் மாகாணம் மற்றும் கான்சு |
| மொழி(கள்) |
| மங்கோர் மற்றும் உதுன் |
| சமயங்கள் |
| மஞ்சள் பிரிவு (அல்லது திபெத்தியப்) பௌத்தம், தாவோயியம், கிறித்தவம், இசுலாம் மற்றும் ஷாமன் மதம் |
| தொடர்புள்ள இனக்குழுக்கள் |
| மங்கோலிய மக்கள்
 |

**மங்கோர்** என்பவர்கள் ஒரு மங்கோலிய இன மக்கள் ஆவர். சீனாவின் அங்கீகரிக்கப்பட்ட 56 இனக் குழுக்களில் இவர்களும் ஒருவர். இவர்கள் **து மக்கள்**, **வெள்ளை மங்கோலியர்** அல்லது **திசகான் மங்கோலியர்** என்றும் அழைக்கப்படுகின்றனர். "து" இனப் பிரிவானது 1950களில் உருவாக்கப்பட்டது ஆகும்.

2000ஆம் ஆண்டு மக்கட்தொகைக் கணக்கெடுப்பின் படி இம்மக்களின் மொத்த எண்ணிக்கை 2,41,198 ஆகும். இவர்கள் பெரும்பாலும் சிங்கை மற்றும் கன்சு மாகாணங்களில் வசிக்கின்றனர். 2010ல் இம்மக்களின் எண்ணிக்கையானது 2,89,565 ஆகும். இம்மக்கள் மங்கோர் மொழியைப் பேசுகின்றனர்.

## உசாத்துணை
# நூலகம்

ஒரு நவீன நூலகத்தின் உட்தோற்றம்
**நூலகம்** (*library*) என்பது, பொது அமைப்புகள், நிறுவனங்கள் அல்லது தனி நபர்களால் உருவாக்கப்பட்டுப் பேணப்படுகின்ற தகவல் மூலங்களின் அல்லது சேவைகளின் ஒரு சேமிப்பு ஆகும். அறிவை வளர்க்கும் புத்தகங்கள் அனைத்தும் ஒன்று கூடும் இடம் நூலகம் ஆகும்.மரபு வழியான நோக்கில் இது நூல்களின் சேமிப்பு எனலாம். இந் நூல்களையும், வேறு மூலங்களையும், சேவைகளையும், இவற்றைத் தாங்களே சொந்தமாக வாங்க விரும்பாத அல்லது வாங்க முடியாத அல்லது ஆய்வுகளுக்காகத் தொழில்முறை உதவி தேவைப்படும் மக்கள் பயன்படுத்துகின்றனர்.

நூல்கள் தவிரத் தகவல் சேமிப்புக்கான பிற ஊடகங்களைச் சேமித்து வைத்திருப்பதுடன், பல நூலகங்கள் இப்பொழுது, நுண்படலம் (microfiche), நுண்சுருள்தகடு (microfilm), ஒலிநாடாக்கள், குறுவட்டுகள், ஒலிப்பேழைகள், ஒளிப்பேழைகள், டிவிடிக்கள் என்பவற்றில் பதியப்பட்ட நிலப்படங்கள், வேறு ஆவணங்கள், ஓவியங்கள், என்பவற்றைச் சேமித்துவைக்கும் இடங்களாகவும் அவற்றைப் பெற்றுக் கொள்வதற்கான இடங்களாகவும் உள்ளன. இவை தவிர, தனியார் தரவுத் தளங்களுக்கான அணுக்கம் மற்றும் இணைய அணுக்கம் முதலியவையும் வழங்கப்படுகின்றன. எனவே இன்றைய நவீன நூலகங்கள், பல மூலங்களிலிருந்து, பல்வேறு வடிவங்களில் தகவல்களைத் தடையின்றிப் பெற்றுக்கொள்வதற்கான இடங்களாகவும் திகழ்கின்றன. இவற்றோடு, தகவல்களைத் தேடி அவற்றை ஒழுங்குபடுத்துவதிலும், தகவல் தேவைகளுக்கு விளக்கமளிப்பதிலும், நிபுணத்துவம் கொண்டவர்களான நூலகர்களின் சேவையும் வழங்கப்படுகின்றது.

அண்மைக் காலங்களில், தகவல்கள் மின்னணு வழி அணுக்கங்கள் ஊடாகப் பெற்றுக்கொள்ளும் வசதிகள் இருப்பதாலும், பல்வேறு மின்னணுக் கருவிகளூடாகப் பெருந் தொகையான அறிவுச் சேமிப்புகளைத் தேடிப் பகுத்தாய்வதற்கு, நூலகர்களின் உதவிகள் வழங்கப்படுவதாலும், நூலகங்கள் அவற்றின் கட்டிடங்களுக்கு வெளியேயும் கூட விரிந்திருப்பதாகக் காணப்படுகின்றது.

## நூலக வரலாறு

சில ஆயிரம் ஆண்டுகளுக்கு முன் மெசொப்பொத்தேமியாவில் வாழ்ந்த மக்கள் களி மண் தகடுகளில் எழுதினர். அதனை சூளைகளில் சுட்டு கோயில் மற்றும் அரண்மனைகளில் பாதுகாத்தனர். இவை தனித்தனி ஏடுகளாகத் துறை வாரியாகப் பேணப்பட்டு வந்தன. இதுவே நூலகத் தோற்றத்தின் முன்னோடி எனக் கூறக்கூடியதாகும்.

எகிப்தியர்கள் பாப்பிரசுத் தாளில் எழுதத் தொடங்கிய பின்னர், கி.மு 300 ஆம் ஆண்டளவில் அலக்சாண்டிரியாவில் ஏழு இலட்சம் பாப்பிரசு உருளைகளைக் கொண்ட கருகூலம் ஒன்று அமைக்கப்பட்டது. இது இன்றைய நவீன நூலகங்களின் முன் மாதிரியாகக் கொள்ளத்தக்கது.
உருமானியர்களின் காலத்தில் யூலியஸ் சீசர் வசதிபடைத்தவர்களின் உதவியைப் பெற்று பொதுநூலகங்களை அமைத்ததாகவும் கி.மு நாலாம் நூற்றாண்டளவில் 28 பொது நூலகங்கள் நிறுவப்பட்டிருந்ததாகவும் கூறப்படுகின்றது.

அதன்பின் பிரான்சு, எடின்பேக், பிரோனிசு பல்கலைக்கழகங்கள் நூலகங்களை நிறுவத் தொடங்கின.1400 ஆம் ஆண்டு ஆக்சுபோர்டு பல்கலைக்கழகம் நிறுவிய போட்லியின் எனப்படும் நூலகமே உலகில் மிகப் பெரிய பல்கலைக்கழக நூலகமாகும்.

பொது நூலகங்களை நிறுவுவதற்கான சட்டமூலம் ஆங்கிலப் பாராளுமன்றத்தில் 1850 ஆம் ஆண்டு நிறைவேற்றப்பட்டது. இதிலிருந்து பல்கலைக்கழகங்கள் வளர்ச்சி பெறத் தொடங்கின.

## மேலும் காண்க

* கணினி ஆய்வகம்

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 நூலகங்கள்
என்பதில் ஊடகங்கள் உள்ளன.

* LIBweb—Directory of library servers in 146 countries via WWW
* Centre for the History of the Book, hss.ed.ac.uk
* Libraries: Frequently Asked Questions, ibiblio.org
* The Concept of Library: Definition of Library sifonia.com
# பராய்

| பராய் |
| --- |
|  |
| Streblus asper Lour. |
| உயிரியல் வகைப்பாடு |
| திணை: | தாவரம் |
| தரப்படுத்தப்படாத: | பூக்கும் தாவரம் |
| தரப்படுத்தப்படாத: | இருவித்திலைத் தாவரம் |
| தரப்படுத்தப்படாத: | ரோசிதுகள் |
| வரிசை: | Rosales |
| குடும்பம்: | Moraceae |
| சிற்றினம்: | Moreae |
| பேரினம்: | *Streblus* |
| இனம்: | S. asper |
| இருசொற் பெயரீடு |
| Streblus asper Lour. |

**பராய்** (Streblus asper) அல்லது **புராமரம்** என்பது ஒருவகை மரமாகும். இது **பிராய்**, **பிறமரம்**, **குட்டிப்பலா** என்றும் குறிப்பிடப் படுகிறது. சுரசுரப்பான கரும்பச்சை இலைகளையுடைய வெள்ளை நிற மரம். இம்மரம் புதற்காடுகளில் காணப்படும், இதன் பால், பட்டை, இலை ஆகியவை மருத்துவ குணமுடையவை. திருப்பராய்த்துறை திருக்கோயிலின் தலமரமாக விளங்குவது பராய் மரமாகும்.

## மேற்கோள்

## வெளியிணைப்புகள்

*
* Medical research and properties
* History of paper production in Thailand பரணிடப்பட்டது 2015-09-14 at the வந்தவழி இயந்திரம்
*
# நிதி அறிவுத்திறன்

**நிதி அறிவுத்திறன்** என்பது நிதி பற்றி புரிந்துகொள்ள ஒருவருக்கு இருக்கும் ஆற்றலைக் குறிக்கிறது. குறிப்பாக நிதி பற்றி விழிப்புணர்வு மிக்க, சிறந்த முடிவுகளை எடுக்க ஒருவருக்கு உதவும் அறிவையும், திறன்களையும் இது குறிக்கிறது. உலகெங்கும் தனிநபர் கடன், அரசுகள் கடன் அதிகரித்து வருகின்றன. ஏமாற்றுதல், தெளிவற்ற முதலீட்டுச் சூழல், பொருளாதார நெருக்கடி ஆகியனவும் நிதி அறிவுத்திறன் நோக்கிய கவனத்தை ஈர்த்துள்ளன.

## முக்கிய கூறுகள்

* வரவு செலவு அட்டவணையைத் தயாரிப்பது எப்படி?
* கடன்: கடன் பெறலாமா? எந்தக் கடன் நல்ல கடன் எந்தக் கடன் கெட்ட கடன்?
* சேமிப்பு: ஒருவர் எவ்வளவு சேமிக்க வேண்டும்? குறிப்பிட்ட ஓய்வூதியம் பெற ஒருவர் எவ்வளவுகாலம் எவ்வளவு சேமிக்க வேண்டும்?
* முதலீடு: முதலீடு செய்யலாமா? எது நல்ல முதலீடு?
* நுகர்வு: வீடு வாடகைக்கு எடுப்பதா, வாங்குவதா நல்லது?
* தொழில்வாய்ப்பு/தொழில்முனைவு
* பொருளாதாரம்: பொருளாதார ஏற்றம் அல்லது இறக்கம் எப்படிபட்ட பாதிப்புகளை ஏற்படுத்தப்போகிறது?
# சொற்றொடரியல்

|  |
| --- |
| **மொழியியல்** |
| கோட்பாட்டு மொழியியல் |
| ஒலியியல் |
| ஒலியனியல் |
| உருபனியல் |
| சொற்றொடரியல் |
| சொற்பொருளியல் |
| மொழிநடை |
| விதிமுறை |
| சூழ்பொருளியல் |
|  |
| பயன்பாட்டு மொழியியல் |
| சமூக மொழியியல் |
| அறிதிற மொழியியல் |
| வரலாற்று மொழியியல் |
| சொற்பிறப்பியல் |
| ஒப்பீட்டு மொழியியல் |

**சொற்றொடரியல்** அல்லது **தொடரியல்** (*syntax*) என்பது, ஒரு சொற்றொடரில் சொற்கள் ஒன்றுடன் ஒன்று சேரும் முறையைக் கட்டுப்படுத்துகின்ற, விதிகள், அல்லது ஒழுங்கமைந்த தொடர்புகள் பற்றிய ஆய்வாகும். இது, வெவ்வேறு சொற்கள் எவ்வாறு இணைந்து துணைத்தொடர்களாகவும் (clauses), அவை இணைந்து எவ்வாறு சொற்றொடர்கள் (sentences) ஆகவும், உருவாகின்றன என்பது பற்றிக் கவனத்தில் கொள்கிறது. சொற்றொடரியல் விளக்கமுறை (descriptive) இலக்கணத்தை ஒழுங்குபடுத்த முயல்கிறது.

## மேலும் காண்க

* தொடரியல் (நிரலாக்கம்)

## மேற்கோள்கள்
# கிலோமீட்டர்

**1 கிலோமீட்டர்** =| SI அலகுகள் |
| --- |
| 1000 மீ | 1 கிமீ |
| அமெரிக்க அலகுகள் / பிரித்தானிய அலகுகள் |
| 3280 அடி | 0.621 மை |

மெற்றிக்கு அளவை முறையில், **கிலோமீட்டர்** (இலங்கை வழக்கு: **கிலோ மீற்றர்**) என்பது நீளத்தை அளப்பதற்கான ஒரு அலகாகும். இது இம்பீரியல் அளவைமுறையில், அண்ணளவாக 0.6214 மைல்களுக்குச் சமமானது.
இது 1000 மீட்டர்கள் கொண்டது. பொதுவாக ஒரு பிரதேசத்தில், நாட்டில், அல்லது உலகப் பரப்பில் இடங்களுக்கிடையேயான தூரங்கள் கிலோமீட்டரில் அளக்கப்படுவது வழக்கம். மெற்றிக்கு அளவை முறையில் பொதுவாகப் புழக்கத்திலுள்ள நீள அலகுகளுக்கிடையேயான தொடர்புகள் கீழே தரப்பட்டுள்ளன.

|  |  |  |  |
| --- | --- | --- | --- |
| 1,000,000 | மில்லிமீட்டர் | = 1 கிலோமீட்டர் |  |
| 100,000 | செண்டிமீட்டர் | = 1 கிலோமீட்டர் |
| 10,000 | இடெசிமீட்டர் | = 1 கிலோமீட்டர் |
| 1000 | மீட்டர் | = 1 கிலோமீட்டர் |

## சில முக்கியமான தூரங்கள் கிலோமீட்டரில்

* புவிமையக் கோட்டில் பூமியின் சுற்றளவு - 40,075 கி.மீ.
* பூமியிலிருந்து சந்திரனின் சராசரித் தூரம் - 238,854 கி.மீ.
* பூமியிலிருந்து சூரியனின் மிகக் குறைந்த தூரம் - 147,097,800 கி.மீ.
* கடல் மட்டத்திலிருந்து எவரெசுட்டு சிகரத்தின் உயரம் - 8.84 கி.மீ.
# பஞ்சாப் (பாக்கிஸ்தான்)

|  |
| --- |
| **பஞ்சாப் پنجاب Punjab** |
|  |  |
| **தலைநகரம்**  • அமைவிடம் | லாகூர்  • ﻿ / ﻿ |
| **மக்கள் தொகை** (2003)  • மக்களடர்த்தி | 79,429,701  • 386.8/km² |
| **பரப்பளவு** | 205344 கிமீ² |
| **நேர வலயம்** | PST (UTC+5) |
| **மொழிகள்** | பஞ்சாபி (ஆட்சி) சராய்கி ஆங்கிலம் உருது (தேசிய) இந்த்கோ மொழி பாஷ்தூ பலூச்சி |
| **பிரிவு** | மாகாணம் |
|  • மாவட்டங்கள் |  •  35 |
|  • ஊர்கள் |  •   |
|  • ஒன்றியச் சபைகள் |  •   |
| **தொடக்கம்**  • ஆளுனர்/ஆணையர்  • முதலமைச்சர்  • நாடாளுமன்றம் (உறுப்பினர்கள்) |    1 ஜூலை 1970  • சல்மான் தசீர்  • மியான் ஷபாஸ் ஷரீஃப்  • மாகாணச் சபை (371) |
| **இணையத்தளம்** | பஞ்சாப் மாகாண அரசு |
|  |

 பஞ்சாப் (பாகிஸ்தான்) மாகாணத்தின் 41 மாவட்டங்கள்
**பஞ்சாப் மாகாணம்** (Punjab province) பாகிஸ்தான் நாட்டின் மக்கள் தொகை மிகுந்த மாகாணம் ஆகும். பஞ்சாப் மாகாணத்தின் தலைநகரம் லாகூர் ஆகும். சிந்துவெளி நாகரீகங்களின் சான்றுகள் அமைந்துள்ள பண்டைய நகரங்கள் ஹராப்பாவும், மொஹஞ்சதாரோவும், சோலிஸ்தான் பாலைவனமும் பஞ்சாப் மாகாணத்தில்தான் அமைந்துள்ளன.

## வருவாய் கோட்டங்கள்

பஞ்சாப் மாகாணத்தின் கோட்டங்களின் வரைபடம்

| வ. எண் | கோட்டம் | தலைமையிடம் | பரப்பளவு (km²) | மக்கள் தொகை (1998) |
| --- | --- | --- | --- | --- |
| 1 | பகவல்பூர் கோட்டம் | பகவல்பூர் | 45,588 | 2,433,091 |
| 2 | தேரா காஜி கான் கோட்டம் | தேரா காசி கான் | 38,778 | 4,635,591 |
| 3 | பைசலாபாத் கோட்டம் | பைசலாபாத் | 17,917 | 7,429,547 |
| 4 | குஜ்ரன்வாலா கோட்டம் | குஜ்ரன்வாலா | 17,206 | 4,800,940 |
| 5 | லாகூர் கோட்டம் | லாகூர் | 16,104 | 14,318,745 |
| 6 | முல்தான் கோட்டம் | முல்தான் | 21,137 | 5,116,851 |
| 7 | ராவல்பிண்டி கோட்டம் | ராவல்பிண்டி | 22,255 | 5,363,911 |
| 8 | சாகிவால் கோட்டம் | சாகிவால் | 10,302 | 2,643,194 |
| 9 | சர்கோதா கோட்டம் | சர்கோதா | 26,360 | 4,557,514 |

## மேற்கோள்கள்
# பொறியியல் மற்றும் தொழிநுட்பவியல் கல்லூரி

பொறியியல் கல்லூரி என்பது பொதுவாகப் பொறியியல் கல்வியை வழங்கும் கல்லூரிகளைக் குறிக்கும்.கல்லூரி இணைக்கப்பட்டுள்ள பல்கலைக்கழகத்தைப் பொறுத்துப் பொறியியல் கல்விக்கான கால அளவானது நான்கு முதல் ஐந்து ஆண்டுகள் வரை இருக்கும்.

இந்தியாவில் 5000 க்கும் மேற்பட்ட பொறியியல் கல்லூரிகள் உள்ளன.

## பொறியியல் கல்லூரிகளின் எண்ணிக்கையின் அடிப்படையில் இந்திய மாநிலங்கள்

| S.No | State/Union Territory | Number of Engineering Institutes |
| --- | --- | --- |
| 1 | ஆந்திரப் பிரதேசம் | 900 |
| 2 | அருணாசலப் பிரதேசம் | 3 |
| 3 | அசாம் | 22 |
| 4 | பீகார் | 30 |
| 5 | சண்டிகர் | 9 |
| 6 | சத்தீசுகர் | 75 |
| 7 | தில்லி | 37 |
| 8 | கோவா (மாநிலம்) | 10 |
| 8 | குசராத்து | 120 |
| 9 | அரியானா | 342 |
| 10 | இமாச்சலப் பிரதேசம் | 54 |
| 11 | சம்மு காசுமீர் | 28 |
| 12 | சார்க்கண்ட் | 33 |
| 13 | கருநாடகம் | 400 |
| 14 | கேரளம் | 198 |
| 15 | மத்தியப் பிரதேசம் | 285-310 |
| 16 | மகாராட்டிரம் | 739 |
| 17 | மேகாலயா | 4 |
| 18 | ஒடிசா | 1000 |
| 19 | புதுச்சேரி | 21 |
| 20 | பஞ்சாப் (இந்தியா) | 221 |
| 21 | இராச்சசுத்தான் | 338 |
| 22 | சிக்கிம் | 3 |
| 23 | தமிழ்நாடு | 934 |
| 24 | திரிபுரா | 2 |
| 25 | உத்தரப் பிரதேசம் | 466 |
| 26 | உத்தராகண்டம் | 4 |
| 27 | மேற்கு வங்காளம் | 155 |
| 28 | மணிப்பூர் | 2 |
| - | Total | 5672 |

## மேற்கோள்கள்
# உடற்கல்வி

கொலராடோவின் கால்கானில் உள்ள உடற்கல்வி உபகரணங்கள்.
**உடற்கல்வி** (Physical education) என்பது உலகெங்கிலும் உள்ள பள்ளிகளில் கற்பிக்கப்படும் பாடமாகும். இது பொதுவாக ஆரம்ப மற்றும் இடைநிலைக் கல்வியின் போது கற்பிக்கப்படுகிறது, மேலும் உடல்நலம் மற்றும் உடல் தகுதியை மேம்படுத்துவதற்காக விளையாட்டு மற்றும் இயக்க ஆய்வு அமைப்பைப் பயன்படுத்தி உளவியக்கக் கற்றலை ஊக்குவிக்கிறது. PE இல் உள்ள செயல்பாடுகளில் கால்பந்து, வலைப் பந்தாட்டம், வளைதடிப் பந்தாட்டம், துடுப்பாட்டம், பந்தயம் மற்றும் பல குழந்தைகளுக்கான விளையாட்டுகள் ஆகியன அடங்கும். மேலும், உடற்கல்வி ஊட்டச்சத்து, ஆரோக்கியமான பழக்கவழக்கங்கள் மற்றும் தேவைகளின் தனித்துவத்தையும் கற்பிக்கிறது.
உடற்கல்வி திட்டங்களானது உலகம் முழுவதும் அந்தந்த நாடுகளுக்குத் தகுந்தாற்போல் வேறுபடுகின்றன. இதனை சரியாக கற்பிக்கப்படும் போது, மாணவர்களின் உடல்நலம், நடத்தை மற்றும் கல்வி செயல்திறன் ஆகியவற்றில் நேர்மறையான விளைவுகளை ஏற்படுத்தும். இதன் ஒரு பகுதியாக, சுகாதாரக் கல்வி என்பது நோய்களைத் தடுப்பது, கட்டுப்படுத்துவது மற்றும் சிகிச்சை செய்வது பற்றிய தகவல்களைக் கற்பிக்கிறது. இது உடற்கல்வி அல்லது சுருக்கமாக P.H.E எனச் சுருக்கமாக அழைக்கப்படுகிறது.

## கல்வியியல்

பள்ளி பந்தயத்தில் பங்கேற்கும் இளம் போர்த்துகீசிய குழந்தைகள்.
நவீன உடற்கல்வியைக் கற்பிப்பதன் முக்கிய குறிக்கோள்கள் பின்வருமாறு:

* குழந்தைகள் மற்றும் பதின்ம வயதினரை பல்வேறு வகையான உடற்பயிற்சி மற்றும் ஆரோக்கியமான செயல்பாடுகளின் மூலம் அவர்களின் திறனகளை வெளிக்கொணர்தல். இது எல்லாக் குழந்தைகளும் அணுகக்கூடியதாக இருப்பதால், குழந்தைகளின் பயனுள்ள மற்றும் ஆரோக்கியமான செயல்பாட்டிற்கு உத்தரவாதம் அளிக்கக்கூடிய வாய்ப்புகளில் இதுவும் ஒன்றாகும்.
* ஆயுட்காலம் முழுவதையும் உடற்தகுதி மற்றும் ஆரோக்கியத்தைப் பேணுவதற்கான திறன்களைக் கற்பித்தல்.
* உடற்பயிற்சியின் சுய அறிக்கை மற்றும் கண்காணிப்பை ஊக்குவித்தல்.
* காலம், தீவிரம் மற்றும் செயல்பாட்டின் வகை ஆகியவற்றைத் தனிப்பயனாக்குதல்.
* முடிவைக் காட்டிலும், பணியில் கருத்துகளை மையப்படுத்துதல்.
* செயலில் உள்ள முன்மாதிரிகளை வழங்குதல்.

## சான்றுகள்
# தொடக்கக் கல்வி

ஈராக்கில் தொடக்கக் கல்விக்கான வகுப்பு
சீருடையுடன் பாகித்தானைச் சேர்ந்த தொடக்கப்பள்ளி மாணவன்
**தொடக்கக் கல்வி** என்பது, பெரும்பாலும் சிறுவர்களுக்கான முதல் நிலைக் கல்வி ஆகும். தொடக்கப் பள்ளிகளில் சிறுவர்களுக்குத் தொடக்கக் கல்வி வழங்கப்படுகிறது. தற்காலத்தில், சிறுவர்கள் தொடக்கக் கல்விக்கான வயதை அடையுமுன்பே முகிழிளம்பருவக் கல்வி (early childhood education) கற்க அனுப்பப்படுகின்றனர். இத்தகைய சூழல்களில், தொடக்கக் கல்வி, முகிழிளம்பருவக் கல்விக்கும், இடைநிலைக் கல்விக்கும் இடைப்பட்டகாலக் கல்வி ஆகும். பல நாடுகளில் தொடக்கக் கல்வி கட்டாயம் ஆக்கப்பட்டுள்ளது.

தொடக்கக் கல்வியில் நோக்கம் சிறுவர்களுக்கு அடிப்படை எழுத்தறிவையும், எண்ணறிவையும் வழங்குவது ஆகும். தொடக்கக் கல்வியின் முடிவில் சிறுவர்கள் நன்கு எழுதவும், வாசிக்கவும், எண்கள் தொடர்பில் கூட்டல், கழித்தல், பெருக்கல், வகுத்தல் போன்ற அடிப்படைச் செய்கைகளைச் செய்வதற்கும் திறைமை பெறுகிறார்கள். இவற்றுடன், அறிவியல், புவியியல், வரலாறு, சமூகவியல், மதம், இரண்டாம் மொழி போன்ற துறைகளில் ஓரளவு அடிப்படை அறிவும் ஊட்டப்படுகிறது.

தொடக்கக் கல்விக்கான காலம் 5 தொடக்கம் 7 ஆண்டுகள் வரை வேறுபடுகின்றது. ஆகக் கூடுதலாக கீழ் மழலையர் வகுப்பு, மேல் மழலையர் வகுப்பு என்பவற்றுடன் முதலாம் வகுப்புத் தொடக்கம் ஐந்தாம் வகுப்பு வரையான வகுப்புக்களையும் சேர்த்து மொத்தம் ஏழு ஆண்டு தொடக்கக் கல்வி வழங்கப்படுகிறது.
# பெரும்பல்வகைமை நாடுகள்

பன்னாட்டுப் பேணல் குழுவினால் பெரும்பல்வகைமை என அறியப்பட்ட 17 நாடுகள்
**பெரும்பல்வகைமை நாடுகள்** (*megadiverse countries*) புவியின் பெரும்பான்மை இனங்களைக் கொண்டுள்ள, மிகவும் உயிரியற் பல்வகைமை உடையனவாக கருதப்படும் நாடுகளின் குழுமமாகும். பன்னாட்டுப் பேணல் அமைப்பு 1998இல் 17 நாடுகளை பெரும்பல்வகைமை நாடுகளாக அறிவித்துள்ளது. இந்த நாடுகள் அனைத்துமே முழுமையாகவோ பகுதியாகவோ வெப்ப வலயம் அல்லது அயன அயல் மண்டலம் பகுதிகளில் அமைந்துள்ளன.

2002இல், மெக்சிக்கோ தன்னைப் போன்ற பெரும்பல்வகைமை நாடுகளை குவியப்படுத்தும் ஓர் தனி அமைப்பை நிறுவியது. இது பன்னாட்டுப் பேணல் அமைப்பு அறிவித்த அனைத்து பெரும்பல்வகைமை நாடுகளையும் உள்ளடக்கவில்லை; தன்னுடன் ஒத்த கொள்கைகள் உடைய, உயிரியற் பல்வகைமை கொண்டதும் தொடர்பான மரபார்ந்த அறிவு/பட்டறிவு கொண்ட நாடுகளை மட்டுமே சேர்த்துக் கொண்டது.

17 பெரும்பல்வகைமை நாடுகளாவன:

* ஆத்திரேலியா
* பிரேசில்
* சீனா
* கொலம்பியா
* காங்கோ மக்களாட்சிக் குடியரசு
* எக்குவடோர்
* இந்தியா
* இந்தோனேசியா
* மடகாசுகர்
* மலேசியா
* மெக்சிக்கோ
* பப்புவா நியூ கினி
* பெரு
* பிலிப்பீன்சு
* தென்னாப்பிரிக்கா
* ஐக்கிய அமெரிக்கா
* வெனிசுவேலா

## கான்குன் முனைப்பு மற்றும் ஒத்த கருத்துடைய பெரும்பல்வகைமை நாடுகளின் குழுமம் அறிவிப்பு

பெப்ரவரி 18, 2002இல் பிரேசில், சீன மக்கள் குடியரசு, கொலொம்பியா, கோஸ்ட்டா ரிக்கா, இந்தியா, இந்தோனேசியா, கென்யா, மெக்சிக்கோ, பெரு, பிலிப்பீன்சு, தென்னாப்பிரிக்கா மற்றும் வெனிசுவேலாவின் சுற்றுசூழல் அமைச்சர்களும் பேராளர்களும் மெக்சிக்கோவின் கான்குன் நகரில் கூடினர். இந்த நாடுகள் **ஒத்த கருத்துடை பெரும்பல்வகைமை நாடுகளின் குழுமம்** என்ற அமைப்பை நிறுவின; உயிரியற் பல்வகைமைப் பேணலையும் பாதுகாப்பையும் வலுப்படுத்தும் முன்னுரிமைகள் மற்றும் வழிமுறைகளை மேம்படுத்துவதற்கான தொடர்பாடலையும் கூட்டுறைவையும் வளர்க்க இவ்வமைப்பு ஓர் கருவியாக இருக்குமென கருதினர். மேலும் இவை உயிரியற் பல்வகைமை மரபு, உயிரிப்பாதுகாப்பிற்கான கார்டாக்னா நெறிமுறை, மற்றும் வானிலை மாற்றத்திற்கான கியோட்டோ நெறிமுறை ஆகியவற்றில் கையொப்பமிடாத நாடுகளை இவற்றின் உறுப்பினராக வலியுறுத்தவும் முடிவு செய்தனர்.

ஒத்த கருத்துடை பெரும்பல்வகைமை நாடுகளின் குழுமத்தில் அங்கம் வகிக்கும் நாடுகளாவன:

|  |  |  |
| --- | --- | --- |
| * பொலிவியா
* பிரேசில்
* கனடா
* சீனா
* கொலம்பியா
* கோஸ்ட்டா ரிக்கா
* காங்கோ மக்களாட்சிக் குடியரசு
 | * எக்குவடோர்
* இந்தியா
* இந்தோனேசியா
* கென்யா
* மடகாசுகர்
* மலேசியா
 | * மெக்சிக்கோ
* பெரு
* பிலிப்பீன்சு
* தென்னாப்பிரிக்கா
* வெனிசுவேலா
 |

## மேற்சான்றுகள்